
Mircea  Băduţț este din Râmnicu Vâlcea şi 
debutează direct în Almanahul din acest an cu 
una din multele sale povestiri bine scrise, 
abordând acum posibilitatea călătoriei temporale. 


dovedeşte a inspira idei curajoase poate şi pentru că 

scriitorului i se cere deseori o fantezie suplimentară 
în a descrie translaţia propriu-zisă. Însă - pentru a imagina 
aparatura şi principiul de funcţionare aferente maşinii 
timpului şi pentru a obţine un efect de „posibilitate trans- 
cedentală” - creatorul trebuie să dea dovadă de un foarte 
îngăduitor, şi totodată elastic, bun-simţ ştiinţific. Se 
întâmplă totuşi uneori ca cititorii să rămână nesatisfăcuţi 
din acest punct de vedere şi aceasta datorită dificultății 
deturnării bunului-simţ terestru; adică a ineficienţei în a 
crea iluzia posibilităţii de a zgudui sau chiar fisura 
monolitul convingerilor ştiinţifice existente. 


(O cocă în timp - sau translaţia temporală - se 


XXX 


Fără a propune un studiu critic de sinteză a călătoriilor 
temporale, voi încerca o analiză cât de cât logică a saltului 
temporal în sine. 


x x X 
Pentru a face posibilă înțelegerea celor pe care vreau 


să le arăt va trebui să pornesc de la un anumit fond de 
date iniţiale. Astfel: se consideră că translaţia temporală 

este posibilă atât înainte, cât şi înapoi în timp; se defineşte 
timpul din care se porneşte ca fiind timpul originar, iar cel 
vizat, destinaţia, ca timp secund (sau secundar). 

Numele temponautului este All. Are părinţi, prieteni şi 
cunoscuţi - adică relaţii normale cu prezentul. Mai are şi 
secretul călătoriei în timp. Dar nu acesta interesează 
acum. Vrem să urmărim numai ce implicaţii poate avea 
saltul. 

All porneşte înapoi cu câteva milenii. Ajuns în timpul 
vizat, el - să zicem involuntar - intră în conflict cu mediul. 
Conflictul poate fi de orice natură şi este inevitabil. Adică, 
de la simpla prezenţă în timpul secund, la implicarea 
intensă şi conştientă într-un proces care schimbă evident 
lumea (de la a mişca un fir de iarbă pe care altfel l-ar fi 
consumat o insectă, cu importanţa ei, într-un lanţ trofic, la 
a distruge o civilizaţie), conflictul există şi are ca efect 
modificarea discretă sau accentuată a mersului istoriei. Şi 
All, conştient de implicarea aceasta, se întoarce în timpul 
originar, fiind curios să vadă ce modificări a produs 
incursiunea sa în trecut. 

Din fericire nu constată nici o schimbare. Un întreg 
univers - cu propriul echilibru energetic - nu se poate 
schimba brusc (căci pentru cei rămaşi în timpul originar 
schimbarea ar fi teribil de bruscă) datorită unui simplu 
atom ce a-ncurcat istoria. Totuşi, timpul secund a existat şi 
mai există, imposibilă fiind, de asemenea, dispariţia 
acestuia. 

Singura explicaţie ar fi crearea unei lumi noi, variantă 
existentă în alt timp (să zicem aşa), a cărei formare a avut 
la bază lumea originară, evoluţia spre variantă fiind 
determinată univoc de incursiunea lui All. 

Cu alte cuvinte, din momentul saltului istoria s-a 
bifurcat, în cea originară şi în variantă. 


x x x 


All porneşte în viitor cu câțiva ani. Foarte puțini la 
număr. Sosit aici, implicaţia în noul mediu este la fel de 

sigură şi de logic-evidentă. De dragul experimentului, All 
se întâlneşte cu viitorul All, All secund (All”). Îi explică 
acestuia situaţia şi se întoarce în timpul originar. 

Aşteaptă câţiva ani. Şi la data vizată în ultimul său salt 
are surpriza să nu se întâlnească cu nici un All. Chestie 
sigură, pentru că altfel ar fi amândoi All originari. Sau, mai 
pe înţelesul tuturor, All” nu anticipă vizita lui All, pe când 
acum All o aşteaptă. 

Ambele timpuri existând, rezultă că şi în cazul 
translaţiei înspre viitor se formează o variantă temporală. 


XXX 


Se poate defini acum prima AXIOMĂ: Dacă cineva 
(ceva?!) vizitează un timp trecut sau viitor, 
instantaneu ia naştere o variantă istorică ce 
evoluează - din momentul saltului - independent de 
evoluţia istoriei originare. 


x x * 


Faptul că se ia drept referenţial temporal istoria sau 
timpul originar este îndreptăţit atât de existenţa legică şi 
logică a lumii din care porneşte temponautul, cât şi de 
faptul că varianta este o derivată a timpului originar. 


XXX 


Consecinţă: Temponautul se poale deplasa numai în 
trecutul şi viitorul timpului originar. 


XXX 


Să urmărim cu atenţie firul! 

All face un salt în trecut. Ei bine, odată ajuns în timpul 
secundar, în variantă, timpul acesta devine pentru el timp 
originar, fiind chiar timpul subiectiv al lui All. Şi, dacă ar 
vrea să se întoarcă - impunându-şi deci un salt în viitor - 
va ajunge în viitorul variantei, creând astfel o nouă 
variantă. Variantă a variantei. Toate acestea pentru că 
salturile (în trecut sau în viitor) au ca referenţial timpul 
subiectiv al intrusului temporal. 

Să presupunem că All ar pleca în viitor. La fel şi aici 
timpul secundar ar deveni pentru el timp originar şi, astfel, 
întoarcerea s-ar face în trecutul variantei. 

Deci, ceea ce este mai important pentru All, el nu se va 
putea întoarce niciodată în timpul din care a plecat. Iar 
pentru cei rămaşi în timpul originar, singurul lucru care ar 
putea confirma saltul temponautului ar fi dispariţia sa 
pentru totdeauna. 


x x x 


A doua AXIOMĂ: Variantele temporale sunt 
independente din momentul creării lor. 


XXX 

Consecinţă: Temponautul nu se poate întoarce în istoria 
şi în timpul din care a plecat. 


x x * 


Cam asta ar fi. 

Şi cred că oricine va filtra toate aceste imense 
implicații legate de crearea variantelor prin propriul 
bun-simt de cetățean onorabil, va fi de acord - 
decomandată - cu: 


AXIOMA TIMPULUI: Călătoriile în timp sunt 
imposibile, iar timpul este unic şi nerecuperabil. 


